**LPF stratēģiskais plāns 2023.-2025.**

LPF kā struktūra veido daļu no Latvijas sporta sistēmas un līdztekus daļu no Eiropas un pasaules pauerliftinga. Sekojoši LPF ir cieši saistīta ar Latvijas sporta, kā arī Eiropas un pasaules pauerliftinga stratēģiju, vērtībām un vīziju, kā arī Starptautiskās Pauerliftinga federācijas virsmērķi – pauerliftingam kļūt par Olimpisko sporta veidu. Stratēģiskā plāna mērķis ir kalpot kā vadlīnijai LPF un tās biedriem. Šis plāns ir 2020. g. – 2022. g. stratēģiskā plāna loģisks turpinājums.

LPF vērtības ir:

Izcilība. Pauerliftinga un tā pasākumu pēc iespējas augstāka kvalitāte.

Godīga Spēle. LPF darbojas ievērojot Godīgas Spēles principus.

Godīgums. LPF darbība ir godīga, caurspīdīga, un tās procesi ar atklāti visiem, ievērojot Labas pārvaldības principus.

Sports Visiem. LPF darbojas, lai tā un tās aktivitātes nebūtu ekskluzīvas, būtu pieejamas neatkarīgi no vecuma, dzimuma un sagatavotības vai cita dalījuma pēc iespējas plašākam cilvēku lokam.

Veselība LPF darbojas, lai pozicionētu pauerliftingu kā no dopinga brīvu līdzekli veselīgam dzīvesveidam

LPF uzdevumi ir:

1. Uzturēt no dopinga brīvu pauerliftingu – 0 pozitīvi testi.
2. Būt vadošajai pauerliftinga organizācijai Latvijā.
3. Organizēt pēc iespējas kvalitatīvākus un kvantitatīvākus sporta pasākumus.
4. Vispārējā pauerliftinga attīstība
5. Tirgus un mediju attīstība

Dopinga brīvs pauerliftings

Soļi:

1. Reklamēt labākos LPF, un ne tikai, atlētus, trenerus, amatpersonas (*role model*) klasiskajos un elektroniskajos medijos, pasākumos.
2. Reklamēt entuziasmu, Komandas garu.
3. Turpināt veidot dopinga kontroļu plānu, kas ietver visu līmeņu sacensības un ārpus sacensību periodu un visus LPF juridiskos biedrus un licencētos sportistus.
4. Ar bargām sankcijām vērsties pret tiem, kuri nevēlas ievērot Godīgas Spēles principus, tajā skaitā atbalstot dopinga preparātu nelikumīgas aprites kriminalizāciju.
5. Veicināt antidopinga izglītību – organizējot antidopinga seminārus, veicinot treneru izglītību, kā arī sekmējot pirmo soli. Šajā sakarā izstrādāt un realizēt LPF Antidopinga politiku.
6. Veidot no dopinga brīvu vidi.
7. Uzklausīt citu organizāciju un personu pieredzi.

Vadošā pauerliftinga organizācija Latvijā.

Soļi:

1. Pēc iespējas aktīvāk pozicionēt savu darbību klasiskajos un elektroniskajos medijos, pasākumos.
2. Sadarbībā ar LV sporta jumta organizācijām sekmēt likumdošanas izmaiņas, kas ļautu sekmīgāk LPF realizēt Sporta likumā ietverto normu “viens sporta veids – viena federācija”.
3. Sadarbībā ar Latvijas pašvaldībām veicināt informācijas pieejamību par atzītajām un neatzītajām sporta organizācijām, kā arī to attieksmi pret sporta likumdošanu un Godīgas Spēles principiem.
4. Strikti ievērot kvalitātes prasības organizētajiem pasākumiem.
5. Kāpināt organizēto pasākumu aptverto ģeogrāfisko telpu.
6. Uzklausīt citu organizāciju un personu pieredzi.

Pasākumu kvalitāte

Soļi:

1. Veikt personāla izglītošanu visos LV reģionos, veikt kvalitātes prasības, piesaistīt speciālistus ārpus LPF.
2. Kalendāro plānu saskaņot ar citu valstu sacensību plāniem.
3. Strikti ievērot sacensību kvalifikācijas prasību plānu, ietverot organizatora atbildību.
4. Laicīgi veidot un strikti ievērot Latvijas galveno sacensību kalendāro plānu.
5. Sacensībās aptvert pēc iespējas plašāku dalībnieku loku.
6. Organizēt visu tipu sacensības.
7. Regulāri atjaunot LPF materiāli tehnisko bāzi.
8. Uzklausīt citu organizāciju un personu pieredzi.

Vispārējā pauerliftinga attīstība

Soļi:

1. Palielināt LPF amatpersonu skaitu.
2. Piesaistīt savu jomu profesionāļus pauerliftinga attīstībai.
3. Palielināt LPF biedru skaitu, gan aicinot kļūt par biedriem, gan aicinot veidot juridisko bāzi, pievēršot īpašu uzmanību reģioniem ar mazu biedru un interesentu skaitu.
4. Palielināt LPF treneru skaitu, sekmējot treneru izglītību.
5. Līdzsvarot abu dzimumu iesaisti sacensībās.
6. Palielināt sacensībās iesaistīto interesentu skaitu, organizējot pēc iespējas vairāk tautas sporta pasākumus.
7. Iesaistīties kompleksajos sporta pasākumos.
8. Iesaistīt aktivitātēs personas ar īpašām vajadzībām.
9. Pēc iespējas nelimitēt iespējas piedalīties sacensībās.
10. Veidot maksimāli aptverošu datu bāzi un informatīvo sistēmu par pauerliftingu vēsturiskā griezumā un šobrīd tādējādi atvieglojot visu LPF iesaistīto personu administratīvo un organizatorisko darbu.
11. Darboties, lai veidotu finanšu līdzekļu pārpalikumu un sekojošu finansiālu drošību.
12. Uzklausīt citu organizāciju un personu pieredzi.

Tirgus un mediju attīstība

Soļi:

1. Veidot LPF kā zīmolu.
2. Pēc iespējas aktīvāk pozicionēt savu darbību klasiskajos un elektroniskajos medijos, pasākumos, veidojot mediju stratēģiju un plaši izmantojot sociālos medijus.
3. Veidot pēc iespējas plašāku informatīvo un finansiālo sadarbību ar pašvaldībām.
4. Uzlabot informatīvo un finansiālo sadarbību ar potenciālajām sponsoru organizācijām.
5. Veidot maksimāli aptverošu informācijas pieejamību par pauerliftingu.
6. Maksimāli iesaistīties kompleksajos sporta pasākumos.